title: Decizia (UE) 2018/1536 a Consiliului din 9 octombrie 2018 de stabilire a poziției care urmează să fie adoptată în numele Uniunii Europene în cadrul Comitetului pentru achiziții publice cu privire la aderarea Australiei la Acordul revizuit privind achizițiile publice

text:
                  15.10.2018

                  RO

                  Jurnalul Oficial al Uniunii Europene

                  L 257/26

         DECIZIA (UE) 2018/1536 A CONSILIULUI
         din 9 octombrie 2018
         de stabilire a poziției care urmează să fie adoptată în numele Uniunii Europene în cadrul Comitetului pentru achiziții publice cu privire la aderarea Australiei la Acordul revizuit privind achizițiile publice
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     La data de 2 iunie 2015, Australia a depus o cerere de aderare la Acordul revizuit privind achizițiile publice (denumit în continuare „AAP revizuit”).

                     (2)

                     Angajamentele Australiei privind acoperirea sunt expuse în oferta sa finală, astfel cum a fost comunicată, la 7 martie 2018, părților la AAP revizuit (denumite în continuare „părțile”).

                     (3)

                     Deși oferta Australiei este cuprinzătoare, aceasta nu asigură o acoperire completă. Prin urmare, este oportun să se introducă anumite excepții specifice Australiei în ceea ce privește acoperirea Uniunii. Aceste excepții specifice, astfel cum sunt reflectate în documentul atașat la prezenta decizie, vor deveni parte a condițiilor de aderare a Australiei la AAP revizuit și se vor regăsi în decizia adoptată de Comitetul pentru achiziții publice (denumit în continuare „Comitetul AAP”) privind aderarea Australiei.

                     (4)

                     Se preconizează că aderarea Australiei la AAP revizuit va avea o contribuție benefică la continuarea procesului de deschidere a piețelor de achiziții publice la nivel internațional.

                     (5)

                     Articolul XXII alineatul (2) din AAP revizuit prevede că orice membru al OMC poate adera la AAP revizuit în condiții ce urmează a fi convenite între membrul respectiv și părți, astfel de condiții fiind prevăzute într-o decizie a Comitetului AAP.

                     (6)

                     În consecință, este oportun să se stabilească poziția care urmează să fie adoptată în numele Uniunii în cadrul Comitetului AAP în ceea ce privește aderarea Australiei,

               ADOPTĂ PREZENTA DECIZIE:

            Articolul 1
            Poziția care urmează să fie adoptată în numele Uniunii în cadrul Comitetului pentru achiziții publice este de aprobare a aderării Australiei la Acordul revizuit privind achizițiile publice, sub rezerva condițiilor de aderare specifice stabilite în documentul atașat la prezenta decizie.

            Articolul 2
            Prezenta decizie intră în vigoare la data adoptării.

            Adoptată la Luxemburg, 9 octombrie 2018.

                  Pentru Consiliu

                  Președintele

               E. KÖSTINGER

            Document atașat

               CONDIȚIILE UE PRIVIND ADERAREA AUSTRALIEI LA AAP

            Odată cu aderarea Australiei la Acordul privind achizițiile publice:

                        —

                        punctul 3 din secțiunea 2 („Autoritățile contractante ale guvernelor centrale ale statelor membre ale UE”) din anexa 1 la apendicele I privind angajamentele Uniunii Europene se citește după cum urmează:

                                       „3.

                                       Pentru bunurile, serviciile, furnizorii și prestatorii de servicii din Statele Unite ale Americii; Canada; Japonia; Hong Kong, China; Singapore; Coreea; Armenia; Teritoriul vamal separat al Taiwanului, Penghu, Kinmen și Matsu; Noua Zeelandă și Australia, achizițiile publice efectuate de următoarele autorități contractante ale guvernelor centrale, cu condiția ca acestea să nu fie marcate cu un asterisc.”

                        —

                        Nota 2 din notele la anexa 1 la apendicele I privind angajamentele Uniunii Europene se modifică după cum urmează:

                                       „2.

                                       „Dispozițiile articolului XVIII nu se aplică furnizorilor și prestatorilor de servicii din Japonia, Coreea, SUA și Australia atunci când se contestă atribuirea de contracte unui furnizor sau prestator de servicii al altor părți decât cele menționate, care sunt întreprinderi mici sau mijlocii în temeiul dispozițiilor relevante ale dreptului UE, până la recunoașterea de către UE a faptului că acestea nu mai practică măsuri discriminatorii în favoarea anumitor întreprinderi naționale mici sau deținute de minorități.”

                  Odată cu aderarea Australiei la Acordul privind achizițiile publice:

                        —

                        La nota 1 din notele la anexa 2 la apendicele I privind angajamentele Uniunii Europene, după litera (g) se adaugă următoarele litere:

                                       „(h)

                                       achizițiile publice efectuate de autoritățile contractante regionale și locale [autoritățile contractante ale unităților administrative de la nivelurile NUTS 2 și NUTS 3 și unitățile administrative mai mici, astfel cum sunt prevăzute în Regulamentul nr. 1059/2003 (astfel cum a fost modificat)] în ceea ce privește bunurile, serviciile, furnizorii și prestatorii de servicii din Australia;

                                       (i)

                                       achizițiile publice de bunuri și servicii cuprinse între 200 000 DST și 355 000 DST efectuate de autorități contractante regionale, respectiv între 200 000 DST și 400 000 DST în cazul organismelor publice aflate sub incidența prezentei anexe în ceea ce privește furnizorii și prestatorii de servicii din Australia;

                                       (j)

                                       achizițiile publice ale următoarelor produse, efectuate de entitățile contractante aflate sub incidența prezentei anexe:

                                                   i

                                                   autovehicule, astfel cum sunt descrise în capitolele din Nomenclatura combinată (NC) precizate mai jos:

                                                               8702

                                                               autovehicule pentru transportul de minimum 10 persoane, inclusiv șoferul

                                                               8703

                                                               autoturisme și alte autovehicule, proiectate în principal pentru transportul persoanelor (altele decât cele de la poziția 8702), inclusiv mașinile de tip „break“ și mașinile de curse

                                                               8704

                                                               autovehicule pentru transportul mărfurilor

                                                               8705

                                                               autovehicule pentru utilizări speciale, altele decât cele proiectate în principal pentru transportul de persoane sau de mărfuri (de exemplu, pentru depanare, automacarale, pentru stingerea incendiilor, autobetoniere, pentru curățarea străzilor, pentru împrăștiat materiale, autoateliere, unități radiologice auto)

                                                               8711

                                                               motociclete (inclusiv mopede) și biciclete, triciclete sau similare, echipate cu pedale și cu motor auxiliar, cu sau fără ataș; atașe

                                                               8713

                                                               scaune cu rotile și alte vehicule pentru invalizi, chiar cu motor sau cu alt mecanism de propulsie

                                                   ii

                                                   componente pentru autovehicule, astfel cum sunt descrise în capitolele din Nomenclatura combinată (NC) precizate mai jos:

                                                               8706 00

                                                               șasiuri echipate cu motor pentru autovehiculele de la pozițiile 8701-8705

                                                               8707

                                                               caroserii, inclusiv cabinele, pentru autovehiculele de la pozițiile 8701-8705

                                                               8708

                                                               părți și accesorii de autovehicule de la pozițiile 8701-8705

                                                               8714

                                                               părți și accesorii de vehicule de la pozițiile 8711-8713

                                                               8716

                                                               remorci și semiremorci pentru toate vehiculele; alte vehicule, nepropulsate mecanic; părți ale acestora

                                             în ceea ce privește furnizorii și prestatorii de servicii din Australia.”

                        —

                        Nota 2 din notele la anexa 2 la apendicele I privind angajamentele Uniunii Europene se modifică după cum urmează:

                                       „(2)

                                       „Dispozițiile articolului XVIII nu se aplică furnizorilor și prestatorilor de servicii din Japonia, Coreea, SUA și Australia atunci când se contestă atribuirea de contracte unui furnizor sau prestator de servicii al altor părți decât cele menționate, care sunt întreprinderi mici sau mijlocii în temeiul dispozițiilor relevante ale dreptului UE, până la recunoașterea de către UE a faptului că acestea nu mai practică măsuri discriminatorii în favoarea anumitor întreprinderi naționale mici sau deținute de minorități.”

                  Odată cu aderarea Australiei la Acordul privind achizițiile publice, la nota 6 din notele la anexa 3 la apendicele I privind angajamentele Uniunii Europene, după litera (r) se adaugă următoarele litere:

                           „(s)

                           achizițiile publice efectuate de entități contractante care își desfășoară activitatea în următoarele domenii:

                           i

                           producerea, transportul sau distribuția de apă potabilă care intră sub incidența prezentei anexe;

                           ii

                           producerea, transportul sau distribuția de electricitate care intră sub incidența prezentei anexe;

                           iii

                           infrastructura aeroportuară care intră sub incidența prezentei anexe;

                           iv

                           infrastructura porturilor maritime sau interioare sau a altor terminale de transport care intră sub incidența prezentei anexe;

                           v

                           serviciile urbane de transport feroviar, tramvaie, troleibuze sau autobuze care intră sub incidența prezentei anexe, precum și

                           vi

                           transportul feroviar care intră sub incidența prezentei anexe;

                     în ceea ce privește bunurile, serviciile, furnizorii și prestatorii de servicii din Australia.”


title: Decizia (UE) 2018/1574 a Consiliului din 16 octombrie 2018 de numire a unui membru, propus de Republica Italiană, în cadrul Comitetului Regiunilor

text:
                  19.10.2018

                  RO

                  Jurnalul Oficial al Uniunii Europene

                  L 262/60

         DECIZIA (UE) 2018/1574 A CONSILIULUI
         din 16 octombrie 2018
         de numire a unui membru, propus de Republica Italiană, în cadrul Comitetului Regiunilor
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 305,
         având în vedere propunerea guvernului italian,
         întrucât:

                     (1)

                     La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

                     (2)

                     Un loc de membru în cadrul Comitetului Regiunilor a devenit vacant ca urmare a încheierii mandatului domnului Luciano D'ALFONSO,

               ADOPTĂ PREZENTA DECIZIE:

            Articolul 1
            Este numit în calitatea de membru în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

                        —

                        domnul Giovanni LOLLI, Vicepresidente della Regione Abruzzo.

            Articolul 2
            Prezenta decizie intră în vigoare la data adoptării.

            Adoptată la Luxemburg, 16 octombrie 2018.

                  Pentru Consiliu

                  Președintele

               G. BLÜMEL

            (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

            (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

            (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).


title: Decizia Consiliului din 6 noiembrie 2018 de numire a doi membri în cadrul Consiliului de conducere al Centrului European pentru Dezvoltarea Formării Profesionale, pentru Bulgaria și Portugalia

text:
                  8.11.2018

                  RO

                  Jurnalul Oficial al Uniunii Europene

                  C 402/2

         DECIZIA CONSILIULUI
         din 6 noiembrie 2018
         de numire a doi membri în cadrul Consiliului de conducere al Centrului European pentru Dezvoltarea Formării Profesionale, pentru Bulgaria și Portugalia
         (2018/C 402/03)
         CONSILIUL UNIUNII EUROPENE,
         având în vedere Regulamentul (CEE) nr. 337/75 al Consiliului din 10 februarie 1975 privind înființarea unui Centru European pentru Dezvoltarea Formării Profesionale (1), în special articolul 4,
         având în vedere listele cu candidaturi înaintate Consiliului de către guvernele statelor membre cu privire la reprezentanții acestora și de către Comisie cu privire la reprezentanții organizațiilor patronale și ai organizațiilor sindicale,
         întrucât:

                     (1)

                     Prin decizia sa din 16 iulie 2018 (2) și rectificarea aferentă acesteia (3), Consiliul a numit membrii Consiliului de conducere al Centrului European pentru Dezvoltarea Formării Profesionale pentru perioada 18 septembrie 2018-17 septembrie 2021.

                     (2)

                     Bulgaria și Portugalia au înaintat candidaturile privind reprezentanții guvernelor lor,

               ADOPTĂ PREZENTA DECIZIE:

            Articolul 1
            Următoarele două persoane sunt numite în calitatea de membri ai Consiliului de conducere al Centrului European pentru Dezvoltarea Formării Profesionale pentru perioada care se încheie la 17 septembrie 2021:
            I.   REPREZENTANȚI AI GUVERNELOR:

                        Bulgaria

                        doamna Maria TODOROVA

                        Portugalia

                        doamna Sandra RIBEIRO

            Articolul 2
            Consiliul numește membrii încă nenominalizați la o dată ulterioară.

            Articolul 3
            Prezenta decizie intră în vigoare la data adoptării.

            Adoptată la Bruxelles, 6 noiembrie 2018.

                  Pentru Consiliu

                  Președintele

               H. LÖGER

            (1)  JO L 39, 13.2.1975, p. 1.

            (2)  Decizia Consiliului din 16 iulie 2018 privind reînnoirea Consiliului de conducere al Centrului European pentru Dezvoltarea Formării Profesionale (2018/C 253/03) (JO C 253, 19.7.2018, p. 9).

            (3)  Rectificare la Decizia Consiliului din 16 iulie 2018 privind reînnoirea Consiliului de conducere al Centrului European pentru Dezvoltarea Formării Profesionale (JO C 325, 14.9.2018, p. 20).


title: Decizia (UE) 2018/1663 a Consiliului din 6 noiembrie 2018 privind poziția care urmează să fie adoptată în numele Uniunii Europene în cadrul Comitetului european pentru elaborarea de standarde privind navigația interioară și al Comisiei Centrale pentru Navigația pe Rin în legătură cu adoptarea unor standarde europene privind calificările profesionale în domeniul navigației interioare

text:
                  8.11.2018

                  RO

                  Jurnalul Oficial al Uniunii Europene

                  L 278/20

         DECIZIA (UE) 2018/1663 A CONSILIULUI
         din 6 noiembrie 2018
         privind poziția care urmează să fie adoptată în numele Uniunii Europene în cadrul Comitetului european pentru elaborarea de standarde privind navigația interioară și al Comisiei Centrale pentru Navigația pe Rin în legătură cu adoptarea unor standarde europene privind calificările profesionale în domeniul navigației interioare
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 91 alineatul (1) coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Convenția revizuită privind navigația pe Rin („convenția”) a intrat în vigoare la 14 aprilie 1967.

                     (2)

                     În temeiul articolului 46 din convenție, Comisia Centrală pentru Navigația pe Rin („CCNR”) este abilitată să adopte rezoluții, care sunt obligatorii pentru membrii săi.

                     (3)

                     Comitetul european pentru elaborarea de standarde privind navigația interioară („CESNI”) a fost înființat la 3 iunie 2015 în cadrul CCNR, cu scopul de a elabora standarde tehnice pentru căile navigabile interioare în diverse domenii, în special în ceea ce privește navele, tehnologia informației și echipajul.

                     (4)

                     În cadrul reuniunii sale din 8 noiembrie 2018, CESNI va adopta standarde europene privind calificările profesionale în domeniul navigației interioare („standardele privind calificările profesionale”). O sesiune plenară a CCNR s-ar putea să adopte rezoluția care va încorpora aceste standarde în regulamentele privind personalul navigant de pe Rin.

                     (5)

                     Este oportun să se stabilească poziția care urmează să fie adoptată în numele Uniunii în cadrul CESNI și al CCNR, întrucât standardele privind calificările profesionale vor influența în mod decisiv conținutul dreptului Uniunii, în special Directiva (UE) 2017/2397 a Parlamentului European și a Consiliului (1), și vor avea efecte juridice în virtutea normelor care reglementează CCNR atunci când aceasta adoptă aceste standarde.

                     (6)

                     Pentru a facilita mobilitatea, pentru a garanta siguranța navigației și pentru a asigura protecția vieților omenești și a mediului, este important ca cerințele tehnice aplicabile membrilor echipajului să fie cât mai armonizate cu putință la nivelul diverselor regimuri juridice din Europa. În special, statele membre care sunt totodată membre ale CCNR ar trebui să fie autorizate să sprijine deciziile de armonizare a normelor CCNR cu normele aplicate în Uniune.

                     (7)

                     Standardele privind calificările profesionale elaborate de CESNI reprezintă standarde europene armonizate minime și includ standarde privind competențele, standarde privind probele practice, standarde privind aptitudinea din punct de vedere medical și standarde privind omologarea simulatoarelor.

                     (8)

                     Cu efect de la 18 ianuarie 2022, articolul 32 din Directiva (UE) 2017/2397 se referă în mod direct la standardele privind calificările profesionale ca fiind cele stabilite de CESNI. Comisia este împuternicită să includă textul integral al acestor standarde în acte delegate, să facă trimiteri relevante sau să le actualizeze și să stabilească data aplicării.

                     (9)

                     Poziția Uniunii ar trebui să fie exprimată de statele membre ale Uniunii care sunt membre ale CESNI și CCNR, acționând împreună,

               ADOPTĂ PREZENTA DECIZIE:

            Articolul 1

               (1)   Poziția care urmează să fie adoptată în numele Uniunii, în cadrul reuniunii Comitetului european pentru elaborarea de standarde privind navigația interioară (CESNI) din 8 noiembrie 2018, este în favoarea adoptării standardelor europene privind calificările profesionale în domeniul navigației interioare [referințele cesni (18)_29 până la cesni (18)_42].

               (2)   Poziția care urmează să fie adoptată în numele Uniunii în cadrul reuniunii în sesiune plenară a Comisiei Centrale pentru Navigația pe Rin (CCNR) – cu ocazia căreia se va lua o decizie referitoare la standardele europene privind calificările profesionale în domeniul navigației interioare [referințele cesni (18)_29 până la cesni (18)_42] – este de a susține toate propunerile de aliniere a cerințelor regulamentelor privind personalul navigant de pe Rin cu cerințele standardelor europene privind calificările profesionale în domeniul navigației interioare.

            Articolul 2

               (1)   Poziția Uniunii menționată la articolul 1 alineatul (1) este exprimată de statele membre ale Uniunii care sunt membre ale CESNI, acționând împreună.

               (2)   Poziția Uniunii menționată la articolul 1 alineatul (2) este exprimată de statele membre ale Uniunii care sunt membre ale CCNR, acționând împreună.

            Articolul 3
            Se poate conveni asupra unor modificări tehnice minore ale pozițiilor prevăzute la articolul 1 fără a mai fi necesară o nouă decizie a Consiliului.

            Articolul 4
            Prezenta decizie intră în vigoare la data adoptării.

            Adoptată la Bruxelles, 6 noiembrie 2018.

                  Pentru Consiliu

                  Președintele

               H. LÖGER

            (1)  Directiva (UE) 2017/2397 a Parlamentului European și a Consiliului din 12 decembrie 2017 privind recunoașterea calificărilor profesionale în domeniul navigației interioare și de abrogare a Directivelor 91/672/CEE și 96/50/CE ale Consiliului (JO L 345, 27.12.2017, p. 53).


title: Decizia (UE) 2018/1664 a Consiliului din 6 noiembrie 2018 de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Lietuvos bankas

text:
                  8.11.2018

                  RO

                  Jurnalul Oficial al Uniunii Europene

                  L 278/22

         DECIZIA (UE) 2018/1664 A CONSILIULUI
         din 6 noiembrie 2018
         de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Lietuvos bankas
         CONSILIUL UNIUNII EUROPENE,
         având în vedere Protocolul nr. 4 privind Statutul Sistemului European al Băncilor Centrale și al Băncii Centrale Europene, anexat la Tratatul privind Uniunea Europeană și la Tratatul privind funcționarea Uniunii Europene, în special articolul 27.1,
         având în vedere Recomandarea Băncii Centrale Europene din 4 octombrie 2018 către Consiliul Uniunii Europene cu privire la auditorii externi ai Lietuvos bankas (BCE/2018/23) (1),
         întrucât:

                     (1)

                     Auditul conturilor Băncii Centrale Europene (BCE) și ale băncilor centrale naționale ale statelor membre a căror monedă este euro trebuie să fie efectuat de auditori externi independenți recomandați de Consiliul guvernatorilor BCE și aprobați de Consiliul Uniunii Europene.

                     (2)

                     Mandatul auditorilor externi ai Lietuvos bankas a expirat după efectuarea auditului aferent exercițiului financiar 2017.

                     (3)

                     Prin intermediul Recomandării sale din 18 mai 2018 (BCE/2018/15) (2), BCE a recomandat desemnarea UAB Deloitte Lietuva în calitate de auditori externi ai Lietuvos bankas pentru exercițiile financiare 2018-2021. UAB Deloitte Lietuva nu au acceptat desemnarea. Prin urmare, se impune desemnarea unor auditori externi pentru exercițiile financiare 2018-2021.

                     (4)

                     Consiliul guvernatorilor BCE a recomandat desemnarea UAB Ernst & Young Baltic în calitate de auditori externi ai Lietuvos bankas pentru exercițiile financiare 2018-2021.

                     (5)

                     Prin urmare, Decizia 1999/70/CE a Consiliului (3) ar trebui să fie modificată în consecință,

               ADOPTĂ PREZENTA DECIZIE:

            Articolul 1
            La articolul 1 din Decizia 1999/70/CE, alineatul (19) se înlocuiește cu următorul text:

                  „(19)   Se aprobă desemnarea UAB Ernst & Young Baltic în calitate de auditori externi ai Lietuvos bankas pentru exercițiile financiare 2018-2021.”

            Articolul 2
            Prezenta decizie produce efecte de la data notificării acesteia.

            Articolul 3
            Prezenta decizie se adresează Băncii Centrale Europene.

            Adoptată la Bruxelles, 6 noiembrie 2018.

                  Pentru Consiliu

                  Președintele

               H. LÖGER

            (1)  JO C 370, 12.10.2018, p. 1.

            (2)  Recomandarea Băncii Centrale Europene din 18 mai 2018 către Consiliul Uniunii Europene cu privire la auditorii externi ai Lietuvos bankas (BCE/2018/15) (JO C 181, 28.5.2018, p. 1).

            (3)  Decizia 1999/70/CE a Consiliului din 25 ianuarie 1999 privind auditorii externi ai băncilor centrale naționale (JO L 22, 29.1.1999, p. 69).


title: Decizia (UE, Euratom) 2018/1665 a Consiliului din 6 noiembrie 2018 de numire a unui membru, propus de Marele Ducat al Luxemburgului, în cadrul Comitetului Economic și Social European

text:
                  8.11.2018

                  RO

                  Jurnalul Oficial al Uniunii Europene

                  L 278/23

         DECIZIA (UE, Euratom) 2018/1665 A CONSILIULUI
         din 6 noiembrie 2018
         de numire a unui membru, propus de Marele Ducat al Luxemburgului, în cadrul Comitetului Economic și Social European
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 302,
         având în vedere Tratatul de instituire a Comunității Europene a Energiei Atomice, în special articolul 106a,
         având în vedere propunerea guvernului luxemburghez,
         având în vedere avizul Comisiei Europene,
         întrucât:

                     (1)

                     La 18 septembrie 2015 și 1 octombrie 2015, Consiliul a adoptat Deciziile (UE, Euratom) 2015/1600 (1) și (UE, Euratom) 2015/1790 (2) de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020.

                     (2)

                     Un loc de membru în cadrul Comitetului Economic și Social European a devenit vacant ca urmare a încheierii mandatului domnului Christophe HANSEN,

               ADOPTĂ PREZENTA DECIZIE:

            Articolul 1
            Doamna Claudine OTTO, Conseiller en affaires européennes, avis et affaires juridiques à la Chambre de Commerce, este numită în calitatea de membru în cadrul Comitetului Economic și Social European pentru durata rămasă a mandatului actual, care se încheie la 20 septembrie 2020.

            Articolul 2
            Prezenta decizie intră în vigoare la data adoptării.

            Adoptată la Bruxelles, 6 noiembrie 2018.

                  Pentru Consiliu

                  Președintele

               H. LÖGER

            (1)  Decizia (UE, Euratom) 2015/1600 a Consiliului din 18 septembrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 248, 24.9.2015, p. 53).

            (2)  Decizia (UE, Euratom) 2015/1790 a Consiliului din 1 octombrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 260, 7.10.2015, p. 23).


title: Decizia (UE) 2018/1714 a Consiliului din 6 noiembrie 2018 privind poziția care urmează să fie adoptată în numele Uniunii Europene în cadrul Comitetului mixt instituit prin Acordul-cadru dintre Uniunea Europeană și statele membre ale acesteia, pe de o parte, și Australia, pe de altă parte, referitoare la adoptarea regulamentului de procedură al Comitetului mixt și la adoptarea mandatului subcomitetelor și grupurilor de lucru ale acestuia

text:
                  14.11.2018

                  RO

                  Jurnalul Oficial al Uniunii Europene

                  L 286/22

         DECIZIA (UE) 2018/1714 A CONSILIULUI
         din 6 noiembrie 2018
         privind poziția care urmează să fie adoptată în numele Uniunii Europene în cadrul Comitetului mixt instituit prin Acordul-cadru dintre Uniunea Europeană și statele membre ale acesteia, pe de o parte, și Australia, pe de altă parte, referitoare la adoptarea regulamentului de procedură al Comitetului mixt și la adoptarea mandatului subcomitetelor și grupurilor de lucru ale acestuia
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 212 alineatul (1) coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Acordul-cadru dintre Uniunea Europeană și statele membre ale acesteia, pe de o parte, și Australia, pe de altă parte (1) (denumit în continuare „acordul”) a fost semnat la Manila la 7 august 2017 și a fost aplicat parțial cu titlu provizoriu din data de 4 octombrie 2018.

                     (2)

                     Articolul 56 alineatul (1) din acord instituie un Comitet mixt ale cărui sarcini includ, printre altele, punerea în aplicare efectivă a acordului.

                     (3)

                     Conform articolului 56 alineatul (4) din acord, Comitetul mixt își adoptă propriul regulament de procedură și poate înființa subcomitete și grupuri de lucru care să abordeze chestiuni specifice.

                     (4)

                     Regulamentul de procedură al Comitetului mixt și mandatul subcomitetelor și grupurilor de lucru ar trebui adoptate cât mai curând posibil, pentru a se asigura punerea în aplicare eficace a prezentului acord.

                     (5)

                     Poziția Uniunii în cadrul Comitetului mixt privind adoptarea regulamentului de procedură al Comitetului mixt și adoptarea mandatului subcomitetelor și grupurilor de lucru ale acestuia ar trebui, prin urmare, să se bazeze pe proiectele de decizii ale Comitetului mixt atașate,

               ADOPTĂ PREZENTA DECIZIE:

            Articolul 1
            Poziția care urmează să fie adoptată, în numele Uniunii, în cadrul primei reuniuni a Comitetului mixt instituit în temeiul articolului 56 din Acordul-cadru dintre Uniunea Europeană și statele membre ale acesteia, pe de o parte, și Australia, pe de altă parte, privind adoptarea regulamentului de procedură al Comitetului mixt și adoptarea mandatului subcomitetelor și grupurilor de lucru ale acestuia se bazează pe proiectele de decizii ale Comitetului mixt atașate prezentei decizii.

            Articolul 2
            Prezenta decizie intră în vigoare la data adoptării.

            Adoptată la Bruxelles, 6 noiembrie 2018.

                  Pentru Consiliu

                  Președintele

               H. LÖGER

            (1)  JO L 237, 15.9.2017, p. 7.

            PROIECT
            DECIZIA NR. …/2018 A COMITETULUI MIXT UE-AUSTRALIA
            din …
            privind adoptarea regulamentului de procedură al Comitetului mixt
            COMITETUL MIXT UE-AUSTRALIA,
            având în vedere Acordul-cadru dintre Uniunea Europeană și statele membre ale acesteia, pe de o parte, și Australia, pe de altă parte (1) (denumit în continuare „acordul”), în special articolul 56,
            întrucât:

                        (1)

                        Acordul se aplică parțial și cu titlu provizoriu din data de 4 octombrie 2018.

                        (2)

                        În conformitate cu articolul 56 alineatul (1) din acord, este instituit un Comitet mixt alcătuit din reprezentanți ai părților.

                        (3)

                        În conformitate cu articolul 56 alineatul (4) din acord, Comitetul mixt urmează să își adopte regulamentul de procedură,

                  ADOPTĂ PREZENTA DECIZIE:

               Articolul 1
               Se adoptă regulamentul de procedură al Comitetului mixt, astfel cum este prevăzut în anexa la prezenta decizie.

               Articolul 2
               Prezenta decizie va produce efecte de la data adoptării.

               Semnată la …,

                     Pentru Comitetul mixt UE-Australia

                     Copreședinții

               (1)  JO L 237, 15.9.2017, p. 7.

            ANEXĂ
            REGULAMENT DE PROCEDURĂ AL COMITETULUI MIXT

               Articolul 1
               Atribuții și componență

                  (1)   Comitetul mixt va îndeplini atribuțiile prevăzute la articolul 56 din acord.

                  (2)   Comitetul mixt va fi alcătuit din reprezentanți ai părților, la nivelul corespunzător.

               Articolul 2
               Președinte
               Comitetul mixt va fi coprezidat de părți.

               Articolul 3
               Reuniuni

                  (1)   Comitetul mixt se va întruni de regulă o dată pe an, cu excepția cazului în care părțile convin altfel. Reuniunile vor fi convocate de copreședinți și vor avea loc alternativ la Bruxelles și Canberra, la o dată care va fi stabilită de comun acord. Reuniunile extraordinare ale Comitetului mixt pot avea loc la cererea oricăreia dintre părți, dacă părțile convin astfel.

                  (2)   Comitetul mixt se va reuni de regulă la nivel de înalți funcționari, dar se poate întruni și la nivel ministerial.

               Articolul 4
               Caracterul public al reuniunilor
               Reuniunile Comitetului mixt nu vor fi publice, cu excepția cazului în care părțile decid altfel.

               Articolul 5
               Participanții la reuniuni

                  (1)   Înaintea fiecărei reuniuni, copreședinții vor fi informați, prin intermediul secretarilor, cu privire la componența prevăzută a delegației părții lor.

                  (2)   Atunci când este cazul și cu acordul părților, la reuniunile Comitetului mixt pot fi invitați să participe experți sau reprezentanți ai altor organisme, în calitate de observatori sau pentru a oferi informații referitoare la un anumit subiect.

               Articolul 6
               Secretari
               Un reprezentant al Serviciului European de Acțiune Externă și un reprezentant al Ministerului Afacerilor Externe și Comerțului al Australiei vor exercita în comun funcțiile de secretari ai Comitetului mixt. Toate comunicările către și dinspre copreședinții Comitetului mixt vor fi transmise secretarilor.

               Articolul 7
               Ordinea de zi a reuniunilor

                  (1)   Copreședinții vor întocmi o agendă provizorie pentru fiecare reuniune. Aceasta va fi transmisă celeilalte părți, împreună cu documentele relevante, cel târziu cu 15 zile înaintea reuniunii.

                  (2)   Ordinea de zi provizorie va cuprinde temele prezentate copreședinților, cel târziu cu 21 de zile înaintea reuniunii.

                  (3)   Comitetul mixt va adopta varianta finală a ordinii de zi la începutul fiecărei reuniuni. Pe ordinea de zi se pot înscrie și alte teme pe lângă cele înscrise pe ordinea de zi provizorie, dacă părțile convin astfel.

                  (4)   Cu aprobarea părților, copreședinții pot să reducă termenele indicate la articolul 7 alineatele (1) și (2), după caz.

               Articolul 8
               Procese-verbale

                  (1)   Secretarii vor elabora împreună un proiect de proces-verbal al fiecărei reuniuni, în mod normal în termen de 30 de zile calendaristice de la încheierea reuniunii. Proiectul de proces-verbal se va baza pe un rezumat al concluziilor la care a ajuns Comitetul mixt, întocmit de către copreședinți.

                  (2)   Proiectul de proces-verbal va fi aprobat de părți în termen de 45 de zile calendaristice de la încheierea reuniunii sau până la o altă dată convenită de părți. După ce se ajunge la un acord privind proiectul de proces-verbal, copreședinții și secretarii vor semna două exemplare originale. Fiecare parte va primi un exemplar original.

               Articolul 9
               Decizii și recomandări

                  (1)   Comitetul mixt poate adopta decizii sau recomandări prin consensul părților, în conformitate cu articolul 56 alineatul (4) din acord.

                  (2)   Comitetul mixt poate adopta decizii sau recomandări prin procedură scrisă. În astfel de cazuri, părțile vor stabili de comun acord un termen pentru durata procedurii. În cazul în care, la expirarea acestui termen, niciuna dintre părți nu și-a exprimat opoziția față de propunerea de decizie sau de recomandare, președintele Comitetului mixt va declara că decizia sau recomandarea a fost adoptată de comun acord.

                  (3)   Deciziile și recomandările Comitetului mixt se vor intitula „Decizie” sau „Recomandare”, urmată de un număr de ordine, de data adoptării acestora și de o descriere a obiectului lor. În fiecare decizie va fi specificată data intrării sale în vigoare.

                  (4)   Deciziile și recomandările adoptate de Comitetul mixt se vor întocmi în dublu exemplar și sunt semnate de către copreședinți.

                  (5)   Fiecare parte poate hotărî să publice deciziile și recomandările Comitetului mixt în propriul jurnal oficial.

               Articolul 10
               Corespondență

                  (1)   Corespondența adresată Comitetului mixt va fi trimisă secretarului părții din care provine expeditorul și care, la rândul său, îl informează pe celălalt secretar.

                  (2)   Secretarii vor asigura transmiterea corespondenței adresate Comitetului mixt către copreședinți și difuzarea acesteia, atunci când este cazul, în conformitate cu articolul 11.

                  (3)   Secretarii vor trimite părților corespondența din partea copreședinților și, dacă este cazul, o transmit în conformitate cu articolul 11.

                  (4)   Corespondența către sau dinspre copreședinți se poate realiza prin orice mijloc scris, inclusiv prin email.

               Articolul 11
               Documente
               Atunci când dezbaterile Comitetului mixt se bazează pe documente, acestea vor fi numerotate și difuzate participanților la reuniuni de către secretari.

               Articolul 12
               Cheltuieli

                  (1)   Fiecare parte va suporta cheltuielile ocazionate de participarea sa la reuniunile Comitetului mixt, în ceea ce privește cheltuielile cu personalul, cheltuielile de deplasare și diurnele, precum și cheltuielile poștale și de telecomunicații.

                  (2)   Cheltuielile aferente organizării reuniunilor și reproducerii documentelor vor fi suportate de partea care găzduiește reuniunea.

               Articolul 13
               Modificarea regulamentului de procedură
               Părțile pot conveni să modifice prezentul regulament de procedură, în conformitate cu articolul 9.

               Articolul 14
               Subcomitetele și grupurile de lucru

                  (1)   Comitetul mixt poate decide să înființeze subcomitete și grupuri de lucru, care să îl asiste în îndeplinirea sarcinilor sale.

                  (2)   Comitetul mixt poate decide să schimbe domeniul de competență al unui subcomitet sau al unui grup de lucru sau să desființeze un subcomitet sau grup de lucru instituit.

            PROIECT
            DECIZIA NR. …/2018 A COMITETULUI MIXT UE-AUSTRALIA
            din …
            privind adoptarea mandatului subcomitetelor și grupurilor de lucru
            COMITETUL MIXT UE-AUSTRALIA,
            având în vedere Acordul-cadru dintre Uniunea Europeană și statele membre ale acesteia, pe de o parte, și Australia, pe de altă parte (1) (denumit în continuare „acordul”), în special articolul 56 din acord și articolul 14 din regulamentul de procedură al Comitetului mixt,
            întrucât articolul 14 alineatul (1) din regulamentul de procedură al Comitetului mixt prevede că Comitetul mixt poate institui subcomitete și grupuri de lucru care să îi acorde asistență în îndeplinirea sarcinilor sale,
            ADOPTĂ PREZENTA DECIZIE:

               Articolul 1
               Se adoptă regulamentele de procedură ale subcomitetelor și grupurilor de lucru ale Comitetului mixt, astfel cum se prevede în anexa la prezenta decizie.

               Articolul 2
               Prezenta decizie va produce efecte de la data adoptării.

               Semnată la …,

                     Pentru Comitetul mixt UE-Australia

                     Copreședinții

               (1)  JO L 237, 15.9.2017, p. 7.

            ANEXĂ
            MANDATUL SUBCOMITETELOR ȘI GRUPURILOR DE LUCRU ALE COMITETULUI MIXT

               Articolul 1
               Subcomitetele și grupurile de lucru pot analiza punerea în aplicare a acordului în domeniile lor de competență. Acestea pot analiza, de asemenea, teme sau proiecte specifice legate de domeniul de colaborare bilaterală relevant.

               Articolul 2

                  (1)   Subcomitetele și grupurile de lucru își vor desfășura activitatea sub autoritatea Comitetului mixt. Acestea vor raporta și transmite procesul-verbal și concluziile lor copreședinților în termen de 30 de zile calendaristice de la încheierea fiecărei reuniuni.

                  (2)   Subcomitetele și grupurile de lucru nu vor avea putere de decizie, dar vor putea prezenta recomandări Comitetului mixt.

               Articolul 3

                  (1)   Subcomitetele și grupurile de lucru vor fi alcătuite din reprezentanți ai părților.

                  (2)   Subcomitetele și grupurile de lucru pot invita experți la reuniunile lor și îi pot consulta cu privire la puncte specifice de pe ordinea de zi.

               Articolul 4
               Subcomitetele și grupurile de lucru vor fi coprezidate de părți.

               Articolul 5
               Reprezentanții părților (câte unul pentru fiecare parte) vor exercita în comun funcțiile de secretari ai subcomitetelor și grupurilor de lucru.

               Articolul 6

                  (1)   Subcomitetele și grupurile de lucru se vor reuni ori de câte ori circumstanțele impun acest lucru, pe baza unei cereri scrise prezentate de oricare dintre părți. Fiecare reuniune se va desfășura la locul și la data stabilite de comun acord de către părți.

                  (2)   În cazul în care una dintre părți solicită o reuniune a unui subcomitet sau a unui grup de lucru, secretarul celeilalte părți va răspunde în termen de 15 zile lucrătoare de la primirea solicitării. În cazuri de urgență deosebită, reuniunile subcomitetelor și grupurilor de lucru speciale pot fi convocate într-un termen mai scurt, cu acordul ambelor părți.

                  (3)   Reuniunile subcomitetelor și grupurilor de lucru vor fi convocate împreună de către cei doi secretari.

               Articolul 7

                  (1)   Oricare dintre părți poate solicita copreședinților să înscrie un punct pe ordinea de zi a unei reuniuni. Cererile vor fi prezentate secretarilor cu cel puțin 15 zile lucrătoare înainte de reuniune, iar orice alte documente justificative cu cel puțin 10 zile lucrătoare înainte de reuniune.

                  (2)   Secretarii vor comunica părților ordinea de zi provizorie cu cel târziu cinci zile lucrătoare înainte de reuniune. În situații excepționale, părțile pot decide de comun acord să adauge puncte pe ordinea de zi într-un termen mai scurt.

               Articolul 8
               Secretarii vor întocmi împreună un proiect de proces-verbal pentru fiecare reuniune.

               Articolul 9
               Cu excepția cazului în care părțile decid altfel, reuniunile subcomitetelor și ale grupurilor de lucru nu vor fi publice.


title: Decizia (UE) 2018/1875 a Consiliului din 26 noiembrie 2018 de stabilire a poziției care urmează să fie adoptată, în numele Uniunii Europene, în cadrul Comitetului de experți tehnici al Organizației Interguvernamentale pentru Transporturile Internaționale Feroviare (OTIF) în legătură cu anumite modificări ale specificațiilor tehnice uniforme – dispoziții generale – subsisteme (UTP GEN-B) și ale specificațiilor tehnice uniforme – aplicații telematice pentru serviciile de transport de marfă (UTP TAF)

text:
                  30.11.2018

                  RO

                  Jurnalul Oficial al Uniunii Europene

                  L 306/50

         DECIZIA (UE) 2018/1875 A CONSILIULUI
         din 26 noiembrie 2018
         de stabilire a poziției care urmează să fie adoptată, în numele Uniunii Europene, în cadrul Comitetului de experți tehnici al Organizației Interguvernamentale pentru Transporturile Internaționale Feroviare (OTIF) în legătură cu anumite modificări ale specificațiilor tehnice uniforme – dispoziții generale – subsisteme (UTP GEN-B) și ale specificațiilor tehnice uniforme – aplicații telematice pentru serviciile de transport de marfă (UTP TAF)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 91 coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Uniunea a aderat la Convenția privind transporturile internaționale feroviare din 9 mai 1980, astfel cum a fost modificată prin Protocolul de la Vilnius din 3 iunie 1999 (denumită în continuare „Convenția COTIF”), prin intermediul Deciziei 2013/103/UE a Consiliului (1).

                     (2)

                     Toate statele membre, cu excepția Ciprului și a Maltei, sunt părți contractante și aplică Convenția COTIF.

                     (3)

                     În temeiul articolului 8 din Convenția COTIF, a fost înființat Comitetul de experți tehnici (CTE) al Organizației Interguvernamentale pentru Transporturile Internaționale Feroviare. În conformitate cu articolul 20 alineatul (1) litera (b) din Convenția COTIF și cu articolele 6 și 8a din apendicele F (APTU) la aceasta, CTE are competența de a lua decizii cu privire la adoptarea unor specificații tehnice uniforme (UTP) sau a unei dispoziții de modificare a unei UTP în temeiul apendicelui F (APTU) și al apendicelui G (ATMF) la Convenția COTIF.

                     (4)

                     În urma celei de a 11-a sesiuni a sa, care a avut loc în perioada 12-13 iunie 2018, CTE a decis să adopte, prin procedură scrisă, modificările aduse punctelor 2.1, 2.2 și 2.3 din UTP GEN-B pentru a include trecerile la nivel și alte structuri de geniu civil, precum podurile, în cadrul definiției subsistemelor „infrastructură”, astfel cum figurează în documentul atașat la prezenta decizie.

                     (5)

                     Obiectivul respectivelor modificări este să alinieze definiția subsistemelor din UTP GEN-B la definiția Uniunii privind subsistemele prevăzută în anexa II la Directiva (UE) 2016/797 a Parlamentului European și a Consiliului (2), prin introducerea trecerilor la nivel și a altor structuri de geniu civil, precum podurile, în cadrul definiției subsistemelor „infrastructură”.

                     (6)

                     Modificările propuse sunt conforme cu dreptul și cu obiectivele strategice ale Uniunii deoarece contribuie la alinierea legislației OTIF la dreptul relevant al Uniunii și, prin urmare, ar trebui sprijinite de Uniune.

                     (7)

                     Este oportun să se stabilească poziția care urmează să fie adoptată în numele Uniunii în cadrul CTE, deoarece modificările aduse punctelor 2.1, 2.2 și 2.3 din UTP GEN-B în temeiul apendicelui F (APTU) la Convenția COTIF vor avea caracter obligatoriu pentru Uniune. În plus, este oportun să se sprijine toate alinierile UTP TAF la specificațiile tehnice de interoperabilitate în Uniune (TAF TSI),

               ADOPTĂ PREZENTA DECIZIE:

            Articolul 1
            Poziția care urmează să fie adoptată, în numele Uniunii, în cadrul Comitetului de experți tehnici al Convenției privind transporturile internaționale feroviare din 9 mai 1980 în legătură cu modificările aduse punctelor 2.1, 2.2 și 2.3. din specificațiile tehnice uniforme – dispoziții generale – subsisteme (UTP GEN-B) și specificațiilor tehnice uniforme – aplicații telematice pentru serviciile de transport de marfă (UTP TAF) este prevăzută în documentul atașat la prezenta decizie.

            Articolul 2
            Deciziile CTE, după adoptare, se publică în Jurnalul Oficial al Uniunii Europene, indicându-se data intrării lor în vigoare.

            Articolul 3
            Prezenta decizie intră în vigoare la data adoptării.

            Adoptată la Bruxelles, 26 noiembrie 2018.

                  Pentru Consiliu

                  Președintele

               J. BOGNER-STRAUSS

            (1)  Decizia 2013/103/UE a Consiliului din 16 iunie 2011 privind semnarea și încheierea Acordului între Uniunea Europeană și Organizația Interguvernamentală pentru Transporturile Internaționale Feroviare privind aderarea Uniunii Europene la Convenția privind transporturile internaționale feroviare (COTIF) din 9 mai 1980, astfel cum a fost modificată prin Protocolul de la Vilnius din 3 iunie 1999 (JO L 51, 23.2.2013, p. 1).

            (2)  Directiva (UE) 2016/797 a Parlamentului European și a Consiliului din 11 mai 2016 privind interoperabilitatea sistemului feroviar în Uniunea Europeană (JO L 138, 26.5.2016, p. 44).

            ANEXĂ

               Modificări propuse pentru adoptare prin procedură scrisă de către Comitetul de experți tehnici al OTIF

                        1.

                        Trebuie să se acorde un vot favorabil modificărilor propuse de CTE pentru punctele 2.1, 2.2 și 2.3 din specificațiile tehnice uniforme UTP GEN-B care figurează în documentul de lucru TECH-18010-CTE11-5 al CTE și care sunt prezentate mai jos:
                        „2.1.   Infrastructură
                        COTIF include infrastructura […] în măsura în care este legată de interfețe cu vehiculele. […]
                        2.2.   Energie
                        COTIF include sistemul «energie» numai în măsura în care este legat de interfețe cu vehiculele. Prin urmare, subsistemul «energie» include doar liniile de contact aeriene (catenara) și calitatea energiei electrice furnizate.
                        2.3.   Elemente de control-comandă și semnalizare de cale
                        COTIF include elementele de control-comandă și semnalizare de cale […] în măsura în care sunt legate de interfețe cu vehiculele.”

                        2.

                        Trebuie să se acorde un vot favorabil modificărilor propuse de CTE în ceea ce privește UTP TAF, care presupun actualizarea listei documentelor tehnice din UTP TAF pe baza noii liste revizuite corespunzătoare din (apendicele I) la STI TAF.


title: Decizia (UE) 2018/1869 a Consiliului din 26 noiembrie 2018 privind semnarea, în numele Uniunii, a Acordului dintre Uniunea Europeană și Republica Federativă a Braziliei de modificare a Acordului dintre Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere a titularilor de pașapoarte diplomatice, de serviciu sau oficiale

text:
                  30.11.2018

                  RO

                  Jurnalul Oficial al Uniunii Europene

                  L 306/1

         DECIZIA (UE) 2018/1869 A CONSILIULUI
         din 26 noiembrie 2018
         privind semnarea, în numele Uniunii, a Acordului dintre Uniunea Europeană și Republica Federativă a Braziliei de modificare a Acordului dintre Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere a titularilor de pașapoarte diplomatice, de serviciu sau oficiale
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 77 alineatul (2) litera (a) coroborat cu articolul 218 alineatul (5),
         având în vedere propunerea Comisiei Europene,
         întrucât:

                     (1)

                     Regulamentul (UE) nr. 610/2013 al Parlamentului European și al Consiliului (1) a introdus modificări orizontale în cadrul acquis-ului Uniunii în materie de vize și frontiere și a definit scurta ședere ca o perioadă maximă de 90 de zile în cursul oricărei perioade de 180 de zile.

                     (2)

                     Este necesar să încorporeze această nouă definiție în Acordul dintre Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere a titularilor de pașapoarte diplomatice, de serviciu sau oficiale (2) în scopul armonizării regimului de scurtă ședere al Uniunii.

                     (3)

                     La 9 octombrie 2014, Consiliul a autorizat Comisia să deschidă negocieri cu Republica Federativă a Braziliei pentru un acord între Uniunea Europeană și Republica Federativă a Braziliei de modificare a Acordului dintre Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere a titularilor de pașapoarte diplomatice, de serviciu sau oficiale (denumit în continuare „acordul”). Negocierile privind acordul s-au încheiat cu succes prin parafarea acestuia la 31 octombrie 2017.

                     (4)

                     Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (3); prin urmare, Regatul Unit nu participă la adoptarea prezentei decizii, aceasta nu este obligatorie pentru respectivul stat membru și nu i se aplică.

                     (5)

                     Prezenta decizie reprezintă o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (4); prin urmare, Irlanda nu participă la adoptarea prezentei decizii, aceasta nu este obligatorie pentru respectivul stat membru și nu i se aplică.

                     (6)

                     Acordul ar trebui să fie semnat și textul declarației anexate la prezenta decizie precum și textul declarațiilor comune atașate la acord ar trebui să fie aprobate, în numele Uniunii,

               ADOPTĂ PREZENTA DECIZIE:

            Articolul 1
            Se autorizează semnarea, în numele Uniunii, a Acordului dintre Uniunea Europeană și Republica Federativă a Braziliei de modificare a Acordului dintre Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere a titularilor de pașapoarte diplomatice, de serviciu sau oficiale, sub rezerva încheierii acordului menționat (5).

            Articolul 2
            Textul declarației anexate la prezenta decizie precum și textul declarațiilor comune atașate la acord se aprobă în numele Uniunii.

            Articolul 3
            Președintele Consiliului este autorizat să desemneze persoana împuternicită sau persoanele împuternicite să semneze acordul în numele Uniunii.

            Articolul 4
            Prezenta decizie intră în vigoare la data adoptării.

            Adoptată la Bruxelles, 26 noiembrie 2018.

                  Pentru Consiliu

                  Președintele

               J. BOGNER-STRAUSS

            (1)  Regulamentul (UE) nr. 610/2013 al Parlamentului European și al Consiliului din 26 iunie 2013 de modificare a Regulamentului (CE) nr. 562/2006 al Parlamentului European și al Consiliului de instituire a unui Cod comunitar privind regimul de trecere a frontierelor de către persoane (Codul frontierelor Schengen), a Convenției de punere în aplicare a Acordului Schengen, a Regulamentelor (CE) nr. 1683/95 și (CE) nr. 539/2001 ale Consiliului și a Regulamentelor (CE) nr. 767/2008 și (CE) nr. 810/2009 ale Parlamentului European și ale Consiliului (JO L 182, 29.6.2013, p. 1).

            (2)  JO L 66, 12.3.2011, p. 2.

            (3)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

            (4)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

            (5)  Textul acordului se publică împreună cu decizia privind încheierea acestuia.

            ANEXĂ

               Declarația Uniunii cu privire la intrarea în vigoare a Regulamentului (UE) 2017/2226 de instituire a Sistemului de intrare/ieșire (EES) și statele membre care aplică integral acquis-ul Schengen

            Regulamentul (UE) 2017/2226 al Parlamentului European și al Consiliului din 30 noiembrie 2017 de instituire a Sistemului de intrare/ieșire (EES) pentru înregistrarea datelor de intrare și de ieșire și a datelor referitoare la refuzul intrării ale resortisanților țărilor terțe care trec frontierele externe ale statelor membre, de stabilire a condițiilor de acces la EES în scopul aplicării legii și de modificare a Convenției de punere în aplicare a Acordului Schengen și a Regulamentelor (CE) nr. 767/2008 și (UE) nr. 1077/2011 a intrat în vigoare la 29 decembrie 2017.
            Prin urmare, de la data aplicării Regulamentului (UE) 2017/2226 (1), în sensul prezentului acord, state membre care aplică integral acquis-ul Schengen înseamnă state membre care operează Sistemul de intrare/ieșire la frontierele externe. Perioada maximă de 90 de zile în cursul oricărei perioade de 180 de zile va fi calculată ținând seama de perioada șederii în toate statele membre care operează Sistemul de intrare/ieșire la frontierele externe.

               (1)  Data aplicării va fi hotărâtă de către Comisie în conformitate cu articolul 73 din Regulamentul (UE) 2017/2226.


Decizia Comisiei din 03/12/2018 de declarare a unei concentrări compatibilă cu piaţa comună (Cazul COMP/M.9025 - PIZZA HUT INTERNATIONAL, LLC / TELEPIZZA GROUP, S.A.) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (PESC) 2018/2008 a Consiliului din 17 decembrie 2018 de modificare și de prelungire a Deciziei 2014/219/PESC privind misiunea PSAC a Uniunii Europene în Mali (EUCAP Sahel Mali)

text:
                  18.12.2018

                  RO

                  Jurnalul Oficial al Uniunii Europene

                  L 322/24

         DECIZIA (PESC) 2018/2008 A CONSILIULUI
         din 17 decembrie 2018
         de modificare și de prelungire a Deciziei 2014/219/PESC privind misiunea PSAC a Uniunii Europene în Mali (EUCAP Sahel Mali)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 15 aprilie 2014, Consiliul a adoptat Decizia 2014/219/PESC (1) privind misiunea PSAC a Uniunii Europene în Mali (EUCAP Sahel Mali).

                     (2)

                     Consiliul, între altele, a prelungit mandatul misiunii până la 14 ianuarie 2019 prin Decizia (PESC) 2017/50 (2) și a stabilit pentru aceasta o valoare de referință financiară până la aceeași dată prin Decizia (PESC) 2017/2264 (3).

                     (3)

                     În așteptarea aprobării de către Consiliu a documentelor de planificare privind regionalizarea în regiunea Sahel, precum și a adoptării de către Consiliu a unei decizii care să modifice în consecință Decizia 2014/219/PESC, decizia respectivă ar trebui să fie prelungită până la 28 februarie 2019.

                     (4)

                     Prin urmare, valoarea de referință financiară ar trebui să fie prelungită până la 28 februarie 2019.

                     (5)

                     Decizia 2014/219/PESC ar trebui modificată în consecință.

                     (6)

                     EUCAP Sahel Mali se va desfășura în contextul unei situații care s-ar putea deteriora și care ar putea împiedica îndeplinirea obiectivelor acțiunii externe a Uniunii, astfel cum sunt prevăzute la articolul 21 din Tratatul privind Uniunea Europeană,

               ADOPTĂ PREZENTA DECIZIE:

            Articolul 1
            Decizia 2014/219/PESC se modifică după cum urmează:

                        1.

                        La articolul 14 alineatul (1), al cincilea paragraf se înlocuiește cu următorul text:
                        „Valoarea de referință financiară destinată acoperirii cheltuielilor aferente EUCAP Sahel Mali în perioada 15 ianuarie 2018-28 februarie 2019 este de 28 450 000 EUR.”

                        2.

                        La articolul 18, a doua teză se înlocuiește cu următorul text:
                        „Se aplică până la 28 februarie 2019.”

            Articolul 2
            Prezenta decizie intră în vigoare la data adoptării.
            Se aplică de la 15 ianuarie 2019.

            Adoptată la Bruxelles, 17 decembrie 2018.

                  Pentru Consiliu

                  Președintele

               E. KÖSTINGER

            (1)  Decizia 2014/219/PESC a Consiliului din 15 aprilie 2014 privind misiunea PSAC a Uniunii Europene în Mali (EUCAP Sahel Mali) (JO L 113, 16.4.2014, p. 21).

            (2)  Decizia (PESC) 2017/50 a Consiliului din 11 ianuarie 2017 de modificare a Deciziei 2014/219/PESC privind misiunea PSAC a Uniunii Europene în Mali (EUCAP Sahel Mali) (JO L 7, 12.1.2017, p. 18).

            (3)  Decizia (PESC) 2017/2264 a Consiliului din 7 decembrie 2017 de modificare a Deciziei 2014/219/PESC privind misiunea PSAC a Uniunii Europene în Mali (EUCAP Sahel Mali) (JO L 324, 8.12.2017, p. 52).


title: Decizia (UE) 2018/2049 a Băncii Centrale Europene din 12 decembrie 2018 privind aprobarea volumului emisiunii de monede metalice în 2019 (BCE/2018/35)

text:
                  21.12.2018

                  RO

                  Jurnalul Oficial al Uniunii Europene

                  L 327/87

         DECIZIA (UE) 2018/2049 A BĂNCII CENTRALE EUROPENE
         din 12 decembrie 2018
         privind aprobarea volumului emisiunii de monede metalice în 2019 (BCE/2018/35)
         COMITETUL EXECUTIV AL BĂNCII CENTRALE EUROPENE,
         având în vedere Tratatul privind funcționarea Uniunii Europene, în special articolul 128 alineatul (2),
         având în vedere Decizia (UE) 2015/2332 a Băncii Centrale Europene din 4 decembrie 2015 privind cadrul procedural pentru aprobarea volumului emisiunii de monede metalice euro (BCE/2015/43) (1), în special articolul 2 alineatul (9),
         întrucât:

                     (1)

                     De la 1 ianuarie 1999, Banca Centrală Europeană (BCE) are dreptul exclusiv de a aproba volumul emisiunii de monede metalice de către statele membre a căror monedă este euro.

                     (2)

                     Cele 19 state membre a căror monedă este euro au transmis BCE solicitările lor privind aprobarea volumului emisiunii de monede metalice prevăzut pentru 2019, însoțite de note explicative privind metodologia de prognozare. Unele dintre aceste state membre au furnizat și informații suplimentare privind monedele de circulație, atunci când aceste informații au fost disponibile și considerate importante de către statele membre în cauză pentru a fundamenta solicitarea aprobării.

                     (3)

                     Întrucât dreptul statelor membre de a emite monede metalice euro este supus aprobării de către BCE a volumului emisiunii, volumele aprobate de BCE nu pot fi depășite de statele membre fără aprobarea prealabilă a BCE.

                     (4)

                     În conformitate cu articolul 2 alineatul (9) din Decizia (UE) 2015/2332 (BCE/2015/43), competența de a adopta decizii privind solicitările anuale de aprobare a volumului anual al emisiunii de monede metalice transmise de statele membre a căror monedă este euro este delegată Comitetului executiv atunci când nu este necesară o modificare a volumului solicitat al emisiunii de monede metalice,

               ADOPTĂ PREZENTA DECIZIE:

            Articolul 1
            Aprobarea volumului emisiunii de monede metalice euro prevăzut pentru 2019
            BCE aprobă volumul emisiunii de monede metalice euro de către statele membre a căror monedă este euro prevăzut pentru 2019, astfel cum figurează în tabelul următor:

                        Volumul de monede metalice euro aprobat pentru emisiune în 2019

                        Monede de circulație

                        Monede de colecție
                        (care nu sunt destinate circulației)

                        Volumul emisiunii de monede metalice

                        (în milioane EUR)

                        (în milioane EUR)

                        (în milioane EUR)

                        Belgia

                        46,0

                        1,0

                        47,0

                        Germania

                        401,0

                        231,0

                        632,0

                        Estonia

                        10,2

                        0,3

                        10,5

                        Irlanda

                        11,0

                        0,5

                        11,5

                        Grecia

                        110,9

                        0,6

                        111,5

                        Spania

                        357,2

                        30,0

                        387,2

                        Franța

                        235,8

                        50,1

                        285,9

                        Italia

                        204,2

                        2,1

                        206,3

                        Cipru

                        13,5

                        0,1

                        13,6

                        Letonia

                        15,7

                        0,2

                        15,9

                        Lituania

                        22,0

                        0,7

                        22,7

                        Luxemburg

                        12,4

                        0,2

                        12,6

                        Malta

                        9,0

                        0,2

                        9,2

                        Țările de Jos

                        25,0

                        3,0

                        28,0

                        Austria

                        73,2

                        153,4

                        226,6

                        Portugalia

                        43,1

                        2,5

                        45,6

                        Slovenia

                        22,0

                        1,5

                        23,5

                        Slovacia

                        17,0

                        1,2

                        18,2

                        Finlanda

                        15,0

                        10,0

                        25,0

                           Total

                           1 644,2

                           488,6

                           2 132,8

            Articolul 2
            Producerea de efecte
            Prezenta decizie produce efecte de la data notificării sale către destinatari.

            Articolul 3
            Destinatari
            Prezenta decizie se adresează statelor membre a căror monedă este euro.

            Adoptată la Frankfurt pe Main, 12 decembrie 2018.

                  Președintele BCE

               Mario DRAGHI

            (1)  JO L 328, 12.12.2015, p. 123.


title: Decizia Consiliului din 17 decembrie 2018 privind numirea, pentru Bulgaria, Croația și Italia, a trei membri în cadrul Consiliului de conducere al Centrului European pentru Dezvoltarea Formării Profesionale

text:
                  21.12.2018

                  RO

                  Jurnalul Oficial al Uniunii Europene

                  C 460/9

         DECIZIA CONSILIULUI
         din 17 decembrie 2018
         privind numirea, pentru Bulgaria, Croația și Italia, a trei membri în cadrul Consiliului de conducere al Centrului European pentru Dezvoltarea Formării Profesionale
         (2018/C 460/08)
         CONSILIUL UNIUNII EUROPENE,
         având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale (1), în special articolul 4,
         având în vedere listele cu candidaturi înaintate Consiliului de către Comisie cu privire la reprezentanții organizațiilor patronale,
         întrucât:

                     (1)

                     Prin decizia sa din 16 iulie 2018 (2) și rectificarea la decizia respectivă (3), Consiliul a numit membrii Consiliului de conducere al Centrului European pentru Dezvoltarea Formării Profesionale pentru perioada 18 septembrie 2018-17 septembrie 2021.

                     (2)

                     Comisia a prezentat trei candidaturi din rândul reprezentanților organizațiilor patronale,

               ADOPTĂ PREZENTA DECIZIE:

            Articolul 1
            Următoarele trei persoane sunt numite în calitatea de membri ai Consiliului de conducere al Centrului European pentru Dezvoltarea Formării Profesionale pentru perioada care se încheie la 17 septembrie 2021:
            REPREZENTANȚI AI ORGANIZAȚIILOR PATRONALE:

                        Bulgaria

                        Doamna Daniela SIMIDCHIEVA

                        Croația

                        Doamna Jasminka MARTINOVIĆ

                        Italia

                        Domnul Alfonso BALSAMO

            Articolul 2
            Consiliul numește membrii încă nenominalizați la o dată ulterioară.

            Articolul 3
            Prezenta decizie intră în vigoare la data adoptării.

            Adoptată la Bruxelles, 17 decembrie 2018.

                  Pentru Consiliu

                  Președintele

               E. KÖSTINGER

            (1)  JO L 39, 13.2.1975, p. 1.

            (2)  Decizia Consiliului din 16 iulie 2018 privind reînnoirea Consiliului de conducere al Centrului European pentru Dezvoltarea Formării Profesionale (2018/C 253/03) (JO C 253, 19.7.2018, p. 9).

            (3)  Rectificare la Decizia Consiliului din 16 iulie 2018 privind reînnoirea Consiliului de conducere al Centrului European pentru Dezvoltarea Formării Profesionale (JO C 325, 14.9.2018, p. 20).


               21.12.2018

               RO

               Jurnalul Oficial al Uniunii Europene

               C 463/89

      P8_TA(2018)0030
      Revizuirea acordului-cadru privind relațiile dintre Parlamentul European și Comisia Europeană
      Decizia Parlamentului European din 7 februarie 2018 privind revizuirea Acordului-cadru privind relațiile dintre Parlamentul European și Comisia Europeană (2017/2233(ACI))
      (2018/C 463/21)

         Parlamentul European,

                  —

                  având în vedere Decizia Conferinței președinților din 5 octombrie 2017,

                  —

                  având în vedere schimbul de scrisori dintre Președintele Parlamentului European și Președintele Comisiei, în special scrisoarea din 2 octombrie 2017 a acestuia din urmă, în care se declară de acord cu propunerile de redactare prezentate de Președintele Parlamentului la 7 septembrie 2017,

                  —

                  având în vedere Acordul-cadru privind relațiile dintre Parlamentul European și Comisia Europeană (1) și proiectul de amendamente la acesta,

                  —

                  având în vedere articolul 10 alineatele (1) și (4) și articolul 17 alineatele (3) și (7) din Tratatul privind Uniunea Europeană (TUE) și articolul 245 din Tratatul privind funcționarea Uniunii Europene (TFUE),

                  —

                  având în vedere articolul 41 din Carta drepturilor fundamentale a Uniunii Europene,

                  —

                  având în vedere articolul 295 din TFUE,

                  —

                  având în vedere programul de lucru al Comisiei pentru 2017 (2),

                  —

                  având în vedere Rezoluția sa din 11 noiembrie 2015 referitoare la reforma legislației electorale a Uniunii Europene (3),

                  —

                  având în vedere Rezoluția sa din 1 decembrie 2016 referitoare la declarațiile de interese ale comisarilor – Orientări (4),

                  —

                  având în vedere Rezoluția sa din 16 februarie 2017 referitoare la îmbunătățirea funcționării Uniunii Europene valorificând potențialul Tratatului de la Lisabona (5),

                  —

                  având în vedere Rezoluția sa din 14 septembrie 2017 referitoare transparența, responsabilitatea și integritatea în instituțiile UE (6),

                  —

                  având în vedere proiectul de decizie a Comisiei din 12 septembrie 2017 privind un Cod de conduită al membrilor Comisiei Europene, în special articolul 10 privind participarea la politica europeană în timpul mandatului,

                  —

                  având în vedere studiul actualizat realizat de Direcția Generală Politici Interne a Parlamentului European, „Codul de conduită al comisarilor — creșterea eficacității și eficienței”,

                  —

                  având în vedere articolul 140 alineatul (1) din Regulamentul său de procedură,

                  —

                  având în vedere raportul Comisiei pentru afaceri constituționale (A8-0006/2018),

                  A.

                  întrucât la articolul 10 alineatul (1) din TUE se afirmă că funcționarea Uniunii se întemeiază pe democrația participativă și întrucât Comisia Europeană, ca instanță executivă a Uniunii Europene, are un rol determinant în funcționarea Uniunii;

                  B.

                  întrucât articolul 10 alineatul (3) și articolul 11 din TUE conferă cetățenilor Uniunii dreptul de a participa la viața democratică a acesteia;

                  C.

                  întrucât, potrivit articolului 17 alineatul (3) din TUE, Comisia își exercită responsabilitățile în deplină independență, membrii Comisiei sunt aleși pe baza competenței lor generale și a angajamentului lor față de ideea europeană, dintre personalitățile care prezintă toate garanțiile de independență, și nu solicită și nu acceptă instrucțiuni din partea niciunui guvern, instituție, organ, oficiu sau agenție;

                  D.

                  întrucât scopul proiectului de amendamente este de a aplica principiile democratice la alegerea Președintelui Comisiei, în conformitate cu articolul 17 alineatul (7) din TUE;

                  E.

                  întrucât proiectul de amendamente dă membrilor Comisiei posibilitatea de a candida la alegerile europene fără a trebui să demisioneze;

                  F.

                  întrucât este o practică comună în statele membre ca membrii guvernului să candideze în alegerile parlamentare naționale fără a trebui să demisioneze;

                  G.

                  întrucât proiectul de amendamente permite, de asemenea, membrilor Comisiei să fie desemnați de partidele politice europene în poziția de cap de listă („Spitzenkandidaten”) pentru funcția de Președinte al Comisiei;

                  H.

                  întrucât Parlamentul și-a exprimat deja, în propunerea de revizuire a Actului privind alegerea deputaților în Parlamentul European prin vot universal direct (7), sprijinul pentru procesul stabilirii capului de listă, astfel cum se prevede în mod clar în tratat;

                  I.

                  întrucât, conform articolului 10 alineatul (4) din TUE, partidele politice la nivel european contribuie la formarea conștiinței politice europene și întrucât articolul 10 alineatul (3) și articolul 11 alineatul (1) din TUE extind această contribuție și la cetățeni și asociațiile reprezentative;

                  J.

                  întrucât proiectul de amendamente prevede, de asemenea, garanțiile necesare pentru protecția transparenței, imparțialității, confidențialității și a colegialității, care continuă să se aplice în cazul membrilor Comisiei care sunt candidați;

                  K.

                  întrucât proiectul de amendamente obligă președintele Comisiei să informeze Parlamentul cu privire la măsurile luate pentru a asigura respectarea principiilor independenței, integrității și discreției, consacrate la articolul 245 din TFUE și în Codul de conduită al membrilor Comisiei Europene, în cazul comisarilor care candidează în campaniile electorale pentru alegerile europene;

                  L.

                  întrucât proiectul de amendamente prevede că membrii Comisiei nu pot utiliza resursele umane sau materiale ale Comisiei pentru activități legate de o campanie electorală;

                  1.

                  reamintește că Președintele Comisiei va fi ales de Parlamentul European, la propunerea Consiliului European, luându-se în considerare rezultatele alegerilor europene și după consultări adecvate, precum și că, prin urmare, așa cum a fost cazul în 2014, partidele politice europene prezintă candidați cap de listă („Spitzenkandidaten”), pentru a oferi cetățenilor europeni posibilitatea de a alege Președintele Comisiei în cadrul alegerilor europene;

                  2.

                  reamintește că acest proces al capetelor de listă reflectă echilibrul interinstituțional dintre Parlament și Consiliul European, conform prevederilor tratatelor; subliniază, în plus, că această etapă suplimentară în consolidarea dimensiunii parlamentare a Uniunii constituie o avansare ireversibilă;

                  3.

                  subliniază că prin neaderarea la procesul capetelor de listă, Consiliul European ar risca totodată să prezinte Parlamentului European spre aprobare un candidat la funcția de Președinte al Comisiei care nu va avea o majoritate parlamentară suficientă;

                  4.

                  atrage atenția asupra faptului că Parlamentul European va fi dispus să respingă orice candidat, în procedura de investitură a Președintelui Comisiei, care nu a fost desemnat cap de listă în perioada premergătoare alegerilor europene;

                  5.

                  consideră că procesul capetelor de listă este, de asemenea, o contribuție la transparență, întrucât candidații la funcția de Președinte al Comisiei sunt aduși la cunoștință înainte de alegerile europene, mai degrabă decât după acestea, cum era cazul înainte;

                  6.

                  subliniază că acest proces stimulează conștiința politică a cetățenilor europeni în perioada premergătoare alegerilor europene și consolidează legitimitatea politică atât a Parlamentului, cât și a Comisiei, prin asigurarea unei legături mai directe între alegerile lor respective și opțiunile electoratului; recunoaște, prin urmare, valoarea adăugată importantă a principiului capului de listă pentru consolidarea caracterului politic al Comisiei Europene;

                  7.

                  consideră că legitimitatea politică a Comisiei ar fi consolidată în continuare, dacă mai mulți deputații aleși în Parlamentul European ar fi desemnați ca membri ai Comisiei;

                  8.

                  reamintește că, în perioada premergătoare alegerilor europene din 2014, toate partidele politice europene majore și-au însușit procesul capetelor de listă și și-au indicat candidatul pentru funcția de Președinte al Comisiei, iar între candidați au avut loc dezbateri publice, introducând o practică politică și constituțională care reflectă echilibrul interinstituțional prevăzut în tratate;

                  9.

                  consideră că, în 2014, procesul capetelor de listă s-a dovedit a fi un succes, și subliniază faptul că alegerile europene din 2019 vor reprezenta o ocazie de a consolida utilizarea acestei practici;

                  10.

                  încurajează partidele politice europene să-și desemneze candidații cap de listă printr-o competiție deschisă, transparentă și democratică;

                  11.

                  consideră că proiectul de amendamente este conform cu articolul 10 alineatul (1) și articolul 17 alineatul (7) din TUE și îl salută ca o îmbunătățire ce consolidează procesul electoral democratic de alegere a Președintelui Comisiei;

                  12.

                  ia act de intrarea în vigoare a Codului de conduită al membrilor Comisiei Europene revizuit, care urmărește să clarifice obligațiile aplicabile membrilor Comisiei, aflați sau nu în funcție; reamintește opiniile deja exprimate de Parlamentul European în ceea ce privește, printre altele, perioada de incompatibilitate aplicabilă membrilor Comisiei care au ieșit din funcție, transparența, numirea membrilor Comitetului de etică independent și participarea la campaniile electorale europene;

                  13.

                  consideră că este important să se prevadă, în Codul de conduită al membrilor Comisiei Europene, standarde solide privind transparența, imparțialitatea și garanțiile, pentru a evita orice posibile conflicte de interese ale membrilor Comisiei angajați în campanii electorale;

                  14.

                  reamintește în special cererea sa referitoare la o perioadă de incompatibilitate de trei ani aplicabilă foștilor membri ai Comisiei după încheierea mandatului;

                  15.

                  aprobă amendamentele la Acordul-cadru privind relațiile dintre Parlamentul European și Comisia Europeană, anexate prezentei decizii;

                  16.

                  încredințează Președintelui sarcina de a semna amendamentele împreună cu Președintele Comisiei și de a asigura publicarea lor în Jurnalul Oficial al Uniunii Europene;

                  17.

                  încredințează Președintelui sarcina de a transmite prezenta decizie, împreună cu anexa, Comisiei și, spre informare, Consiliului și parlamentelor statelor membre.

         (1)  JO L 304, 20.11.2010, p. 47.

         (2)  Comunicarea Comisiei din 25 octombrie 2016 intitulată „Programul de lucru al Comisiei pentru 2017 – Construirea unei Europe care le oferă cetățenilor săi protecție, îi ajută să își afirme drepturile și îi apără” (COM(2016)0710).

         (3)  JO C 366, 27.10.2017, p. 7.

         (4)  Texte adoptate, P8_TA(2016)0477.

         (5)  Texte adoptate, P8_TA(2017)0049.

         (6)  Texte adoptate, P8_TA(2017)0358.

         (7)  Actul privind alegerea membrilor Parlamentului European prin vot universal direct, anexat la Decizia Consiliului 76/787/CECO, CEE, Euratom (JO L 278, 8.10.1976, p. 1), astfel cum a fost modificată prin Decizia 93/81/Euratom, CECO, CEE a Consiliului (JO L 33, 9.2.1993, p. 15) și prin Decizia 2002/772/CE, Euratom a Consiliului (JO L 283, 21.10.2002, p. 1).

            ANEXĂ

            Acord între Parlamentul European și Comisia Europeană de modificare a punctului 4 din Acordul-cadru privind relațiile dintre Parlamentul European și Comisia Europeană

            (Textul prezentei anexe nu este reprodus aici, întrucât corespunde cu acordul, astfel cum a fost publicat în JO L 45din 17 februarie 2018, p. 46.)


               21.12.2018

               RO

               Jurnalul Oficial al Uniunii Europene

               C 463/73

      P8_TA(2018)0022
      Instituirea unei Comisii speciale pentru procedura de autorizare a pesticidelor de către Uniune
      Decizia Parlamentului European din 6 februarie 2018 privind constituirea și stabilirea responsabilităților, componenței numerice și a duratei mandatului Comisiei speciale pentru procedura de autorizare a pesticidelor de către Uniune (2018/2534(RSO))
      (2018/C 463/16)

         Parlamentul European,

                  —

                  având în vedere propunerea de decizie a Conferinței președinților,

                  —

                  având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1),

                  —

                  având în vedere Regulamentul (UE) nr. 546/2011 al Comisiei din 10 iunie 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește principiile uniforme de evaluare și autorizare a produselor de protecție a plantelor (2),

                  —

                  având în vedere Regulamentul de punere în aplicare (UE) 2016/1056 al Comisiei din 29 iunie 2016 de modificare a Regulamentului de punere în aplicare (UE) nr. 540/2011 în ceea ce privește prelungirea perioadei de aprobare a substanței active glifosat (3) și Regulamentul de punere în aplicare (UE) 2016/1313 al Comisiei din 1 august 2016 de modificare a Regulamentului de punere în aplicare (UE) nr. 540/2011 în ceea ce privește condițiile de aprobare a substanței active glifosat (4),

                  —

                  având în vedere Regulamentul de punere în aplicare (UE) 2017/2324 al Comisiei din 12 decembrie 2017 de reînnoire a aprobării substanței active glifosat, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 (5),

                  —

                  având în vedere rezoluțiile sale din 13 aprilie 2016 (6) și 24 octombrie 2017 (7) referitoare la proiectul de regulament de punere în aplicare al Comisiei de reînnoire a aprobării substanței active glifosat, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011,

                  —

                  având în vedere decizia Ombudsmanului European din 18 februarie 2016 în cauza 12/2013/MDC referitoare la practicile Comisiei în ceea ce privește autorizarea și introducerea pe piață a produselor de protecție a plantelor (pesticide),

                  —

                  având în vedere Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și a principiilor generale privind mecanismele de control de către statele membre al exercitării competențelor de executare de către Comisie (8),

                  —

                  având în vedere hotărârea Curții de Justiție a Uniunii Europene din 23 noiembrie 2016 în cauza C-442/14 Bayer CropScience SA-NV, Stichting De Bijenstichting/College voor de toelating van gewasbeschermingsmiddelen en biociden,

                  —

                  având în vedere articolul 197 din Regulamentul său de procedură,

                  A.

                  întrucât au fost exprimate preocupări legate de evaluarea glifosatului, în special îndoieli privind caracterul independent, obiectiv și transparent al procesului de evaluare, aplicarea corectă a Regulamentului (CE) nr. 1272/2008 al Parlamentului European și al Consiliului (9), și utilizarea corectă a documentelor de orientare relevante;

                  B.

                  întrucât au fost exprimate preocupări legate de aplicarea de către Comisie a criteriilor de aprobare și a principiului precauției prevăzute în Regulamentul (CE) nr. 1107/2009 atunci când a acordat prelungirea tehnică a aprobării glifosatului în 2016, când a adoptat Regulamentul de punere în aplicare (UE) 2016/1313 și când a adoptat Regulamentul de punere în aplicare (UE) 2017/2324,

                  1.

                  decide să constituie o comisie specială pentru procedura de autorizare a pesticidelor de către Uniune, învestită cu următoarele responsabilități strict definite:

                              (a)

                              analizarea și evaluarea procedurii de autorizare a pesticidelor în Uniune, inclusiv a metodologiei utilizate și a calității sale științifice, a independenței procedurii de sectorul industrial și a transparenței procesului decizional și a rezultatelor acestuia;

                              (b)

                              analizarea și evaluarea, pe baza unei abordări bazate pe dovezi, a potențialelor deficiențe în evaluarea științifică a aprobării sau a reînnoirii aprobării substanțelor active precum glifosatul de către agențiile relevante ale UE, precum și a respectării de către agențiile UE a normelor, a orientărilor și a codurilor de conduită în vigoare în Uniune;

                              (c)

                              analizarea și evaluarea, în special, a respectării de către Comisie a dispozițiilor prevăzute în Regulamentul (CE) nr. 1107/2009 atunci când ia decizii cu privire la condițiile de autorizare a glifosatului și reînnoirea aprobării glifosatului;

                              (d)

                              analizarea și evaluarea posibilelor conflicte de interese la toate nivelurile procedurii de aprobare, inclusiv la nivelul organismelor naționale din statul membru raportor responsabil de raportul de evaluare întocmit în conformitate cu Regulamentul (CE) nr. 1107/2009;

                              (e)

                              analizarea și evaluarea nivelului resurselor umane și financiare de care dispun agențiile UE responsabile cu evaluarea și clasificarea substanțelor active pentru a stabili dacă acesta este suficient pentru a le permite să își îndeplinească obligațiile; analizarea și evaluarea posibilității de a comanda și/sau a realiza activități de cercetare și de testare independente, precum și a finanțării acestora;

                              (f)

                              formularea oricăror recomandări pe care le consideră necesare cu privire la procedura de autorizare a pesticidelor de către Uniune, în vederea atingerii unui nivel ridicat de protecție a sănătății umane și animale și a mediului; efectuarea unor vizite și organizarea unor audieri în acest scop cu instituțiile UE și cu agențiile relevante, precum și cu instituțiile naționale și internaționale, organizațiile neguvernamentale și organismele private;

                  2.

                  subliniază că toate recomandările comisiei speciale sunt prezentate comisiilor permanente competente ale Parlamentului, care, dacă este necesar, dau curs acestor recomandări;

                  3.

                  decide că competențele și resursele comisiilor permanente ale Parlamentului cu responsabilități legate de adoptarea, monitorizarea și punerea în aplicare a legislației Uniunii referitoare la domeniul de competență al comisiei speciale rămân neschimbate;

                  4.

                  decide că reuniunile comisiei speciale se desfășoară cu ușile închise ori de câte ori activitatea acesteia include audierea unor probe de natură confidențială sau a unor mărturii care implică date cu caracter personal, sau include schimburi de opinii sau audieri cu autorități și organisme cu privire la informații confidențiale, inclusiv studii științifice sau părți ale acestora cărora le-a fost acordat un statut de confidențialitate în conformitate cu articolul 63 din Regulamentul (CE) nr. 1107/2009; decide, de asemenea, că martorii și experții au dreptul să facă depoziții sau să depună mărturie cu ușile închise;

                  5.

                  decide că listele persoanelor invitate la reuniunile publice, listele persoanelor care participă la acestea și procesele-verbale ale acestor reuniuni sunt puse la dispoziția publicului;

                  6.

                  decide că documentele confidențiale primite de către comisia specială sunt evaluate în conformitate cu procedura stabilită la articolul 210a din Regulamentul de procedură; decide, de asemenea, că aceste informații sunt utilizate exclusiv în scopul întocmirii raportului final al comisiei speciale;

                  7.

                  decide că această comisie specială are 30 de membri, în conformitate cu articolul 199 alineatul (1) din Regulamentul de procedură;

                  8.

                  decide că mandatul comisiei speciale este de nouă luni, cu excepția cazului în care Parlamentul European prelungește această perioadă înainte de expirarea sa, și că mandatul său începe de la data reuniunii sale constitutive; decide că această comisie specială prezintă Parlamentului un raport final cu constatări și recomandări factuale privind măsurile și inițiativele care trebuie luate.

         (1)  JO L 309, 24.11.2009, p. 1.

         (2)  JO L 155, 11.6.2011, p. 127.

         (3)  JO L 173, 30.6.2016, p. 52.

         (4)  JO L 208, 2.8.2016, p. 1.

         (5)  JO L 333, 15.12.2017, p. 10.

         (6)  Texte adoptate, P8_TA(2016)0119.

         (7)  Texte adoptate, P8_TA(2017)0395.

         (8)  JO L 55, 28.2.2011, p. 13.

         (9)  Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006 (JO L 353, 31.12.2008, p. 1).


               21.12.2018

               RO

               Jurnalul Oficial al Uniunii Europene

               C 463/82

      P8_TA(2018)0028
      Decizia de a nu formula obiecțiuni la un act delegat: datele de aplicare a două regulamente delegate
      Decizia Parlamentului European de a nu formula obiecțiuni la Regulamentul delegat al Comisiei din 20 decembrie 2017 de modificare a Regulamentului delegat (UE) 2017/2358 și a Regulamentului delegat (UE) 2017/2359 în ceea ce privește datele de aplicare ale acestora (C(2017)08681 – 2017/3032(DEA))
      (2018/C 463/19)

         Parlamentul European,

                  —

                  având în vedere Regulamentul delegat al Comisiei (C(2017)08681) („regulamentul delegat de modificare”),

                  —

                  având în vedere scrisoarea Comisiei pentru afaceri economice și monetare trimisă președintelui Conferinței președinților de comisie la 24 ianuarie 2018,

                  —

                  având în vedere articolul 290 din Tratatul privind funcționarea Uniunii Europene,

                  —

                  având în vedere Directiva (UE) 2016/97 a Parlamentului European și a Consiliului din 20 ianuarie 2016 privind distribuția de asigurări (1), în special articolul 25 alineatul (2), articolul 28 alineatul (4), articolul 29 alineatele (4) și (5), articolul 30 alineatul (6) și articolul 39 alineatul (5),

                  —

                  având în vedere recomandarea de decizie a Comisiei pentru afaceri economice și monetare,

                  —

                  având în vedere articolul 105 alineatul (6) din Regulamentul său de procedură,

                  —

                  având în vedere că nicio opoziție nu a fost exprimată în termenul prevăzut la articolul 105 alineatul (6) liniuța a treia și a patra din Regulamentul său de procedură, care a expirat la 6 februarie 2018,

                  A.

                  întrucât regulamentul delegat de modificare ar trebui să se aplice înainte de 23 februarie 2018, data intrării în vigoare a Regulamentului delegat (UE) 2017/2358 al Comisiei și a Regulamentului delegat (UE) 2017/2359 al Comisiei (denumite în continuare „cele două regulamente delegate”), iar utilizarea deplină a perioadei de control de trei luni de care dispune Parlamentul ar putea conduce la intrarea în vigoare a celor două regulamente delegate înaintea datei modificate de aplicare a Directivei (UE) 2016/97 („IDD”), 1 octombrie 2018, astfel cum a propus Comisia în propunerea sa de directivă a Parlamentului European și a Consiliului de modificare a Directivei (UE) 2016/97 în ceea ce privește data de aplicare a măsurilor de transpunere ale statelor membre (COM(2017)0792);

                  B.

                  întrucât publicarea rapidă a regulamentului delegat de modificare în Jurnalul Oficial ar permite alinierea datelor de aplicare ale celor două regulamente delegate cu data modificată de aplicare a IDD;

                  C.

                  întrucât aceasta corespunde cu deciziile Parlamentului European din 25 octombrie 2017 (2) de a nu ridica obiecțiuni cu privire la cele două regulamente delegate, în care solicită Comisiei să evalueze dacă data aplicării IDD ar putea fi prelungită până la 1 octombrie 2018;

                  1.

                  declară că nu formulează obiecțiuni la regulamentul delegat de modificare;

                  2.

                  încredințează Președintelui sarcina de a transmite prezenta decizie Consiliului și Comisiei.

         (1)  JO L 26, 2.2.2016, p. 19.

         (2)  Texte adoptate, P8_TA(2017)0404 și P8_TA(2017)0405.